CELEX: 52007PC0430
Language: ro
Date: 2007-07-17
Title: Propunere de decizie a Consiliului privind definirea 1-benzilpiperazinei (BZP) drept nou drog de sinteză care trebuie supus unor măsuri de control şi unor dispoziţii penale

Anunţ juridic important

|

52007PC0430

Propunere de decizie a Consiliului privind definirea 1-benzilpiperazinei (BZP) drept nou drog de sinteză care trebuie supus unor măsuri de control şi unor dispoziţii penale  /* COM/2007/0430 final */  

	[pic] | COMISIA COMUNITĂŢILOR EUROPENE |Bruxelles, 17.7.2007COM(2007) 430 finalPropunere deDECIZIE A CONSILIULUIprivind definirea 1-benzilpiperazinei (BZP) drept nou drog de sinteză care trebuie supus unor măsuri de control şi unor dispoziţii penale(prezentată de Comisie)Propunere deDECIZIE A CONSILIULUIprivind definirea 1-benzilpiperazinei (BZP) drept nou drog de sinteză care trebuie supus unor măsuri de control şi unor dispoziţii penaleCONSILIUL UNIUNII EUROPENE,având în vedere Tratatul de instituire a Uniunii Europene,având în vedere Decizia 2005/387/JAI din 10 mai 2005 privind schimbul de informaţii, evaluarea riscurilor şi controlul noilor substanţe psihoactive[1], în special articolul 8 alineatul (1),având în vedere iniţiativa Comisiei,întrucât:1.  A fost elaborat un raport de evaluare a riscurilor asociate 1-benzilpiperazinei (BZP), în temeiul articolului 6 din Decizia 2005/387/JAI a Consiliului printr-o sesiune specială a Comitetului ştiinţific extins al Observatorului European pentru Droguri şi Toxicomanie, iar acesta a fost prezentat ulterior Consiliului şi Comisiei la 31 mai 2007.2.  BZP este o substanţă de sinteză; a fost semnalată pentru prima dată în Uniunea Europeană în 1999. Ca şi amfetamina şi metamfetamina, BZP este un stimulant al sistemului nervos central, însă puterea sa este mult mai mică (aproximativ 10% faţă de d-amfetamină). Metabolismul BZP poate fi afectat de polimorfisme genetice ale sistemelor enzimatice, conducând la o largă susceptibilitate interindividuală la efectele BZP. Există, de asemenea, posibilitatea unor interacţiuni cu alte droguri, însă lipsesc, în general, datele farmacokinetice la om.3.  În unele state membre, BZP este comercializată în mod legal de furnizori cu amănuntul de produse chimice; în scopuri recreative, este vândută sub formă de tablete şi capsule prin intermediul unor site-uri internet sau, în unele state membre, în aşa-numitele „smart shops” sau „herbal shops” . Pe piaţa drogurilor ilegale, BZP poate, de asemenea, să fie vândută/cumpărată sub denumirea cunoscutului drog ecstasy .4.  Treisprezece state membre şi un stat terţ (Norvegia) au semnalat capturi de BZP sub formă de pulbere, capsule sau tablete, variind de la 1 capsulă/tabletă până la 64 900 tablete. Există puţine informaţii care ar putea indica faptul că BZP este sintetizată, prelucrată sau distribuită pe scară largă, precum şi implicarea criminalităţii organizate.5.  BZP nu are o valoare medicală stabilită şi recunoscută; în Uniunea Europeană nu există produse medicinale autorizate cunoscute cu conţinut de BZP.6.  BZP nu face în prezent şi nu a făcut obiectul unei evaluări de către sistemul Organizaţiei Naţiunilor Unite. În cinci state membre, BZP este supus unor măsuri de control şi unor sancţiuni penale în conformitate cu legislaţiile acestor state, în temeiul obligaţiilor acestora care decurg din Convenţiile ONU din 1961 sau 1971. Două state membre aplică măsuri de control cu privire la BZP în conformitate cu legislaţia lor în domeniul produselor farmaceutice.7.  BZP a fost constatată în eşantioane post mortem . Cu toate acestea, nu este cunoscută măsura în care BZP a avut un rol în aceste în decese deoarece, în toate cazurile, au fost implicate şi alte substanţe sau alte circumstanţe.8.  Evaluarea riscurilor dezvăluie o lipsă de dovezi ştiinţifice concludente cu privire la riscurile generale ale BZP. Cu toate acestea, având în vedere proprietăţile sale stimulante, riscului prezentat pentru sănătate, lipsei proprietăţilor medicale pozitive şi aplicării principiului precauţiei, controlul BZP este necesar, însă măsurile de control ar trebui să fie corespunzătoare cu riscurile relativ mici prezentate de substanţa în cauză.9.  Instituirea controlului asupra 1-benzilpiperazinei poate ajuta la evitarea problemelor în domeniul cooperării internaţionale între autorităţile judiciare şi cele care aplică legea.DECIDE:Articolul 1Statele membre adoptă toate măsurile necesare, în conformitate cu dreptul lor intern, pentru a supune 1-benzilpiperazina (cunoscută şi sub denumirea de 1-benzil-1,4-diazaciclohexan, N-benzilpiperazină sau – mai puţin precis – benzilpiperazină sau BZP) unor măsuri de control, proporţionale cu riscurile prezentate de substanţă, precum şi unor sancţiuni penale, conform dispoziţiilor legislaţiilor lor, în aplicarea obligaţiilor statelor membre care decurg din Convenţia Organizaţiei Naţiunilor Unite privind substanţele psihotrope din 1971.Articolul 2Prezenta decizie se publică în Jurnalul Oficial al Uniunii Europene .Aceasta intră în vigoare în ziua următoare datei publicării sale.Adoptată la Bruxelles, […]Pentru ConsiliuPreşedintele [1] JO L 127, 20.5.2005, p. 32.